**The *Tzedakah* Collector Certificate – Is it Necessary?**

Rabbi Michael Taubes

 **.1ויקרא פרשת בהר פרק כה**

(לה) וְכִי יָמוּךְ אָחִיךָ וּמָטָה יָדוֹ עִמָּךְ וְהֶחֱזַקְתָּ בּוֹ גֵּר וְתוֹשָׁב וָחַי עִמָּךְ:

(לו) אַל תִּקַּח מֵאִתּוֹ נֶשֶׁךְ וְתַרְבִּית וְיָרֵאתָ מֵאֱלֹהֶיךָ וְחֵי אָחִיךָ עִמָּךְ:

 **.2רש"י ויקרא פרשת בהר פרק כה**

(לה) והחזקת בו - אל תניחהו שירד ויפול ויהיה קשה להקימו, אלא חזקהו משעת מוטת היד. למה זה דומה, למשאוי שעל החמור, עודהו על החמור אחד תופס בו ומעמידו, נפל לארץ, חמשה אין מעמידין אותו:

 **.3דברים פרשת ראה פרק טו**

(ז) כִּי יִהְיֶה בְךָ אֶבְיוֹן מֵאַחַד אַחֶיךָ בְּאַחַד שְׁעָרֶיךָ בְּאַרְצְךָ אֲשֶׁר יְקֹוָק אֱלֹהֶיךָ נֹתֵן לָךְ לֹא תְאַמֵּץ אֶת לְבָבְךָ וְלֹא תִקְפֹּץ אֶת יָדְךָ מֵאָחִיךָ הָאֶבְיוֹן:

(ח) כִּי פָתֹחַ תִּפְתַּח אֶת יָדְךָ לוֹ וְהַעֲבֵט תַּעֲבִיטֶנּוּ דֵּי מַחְסֹרוֹ אֲשֶׁר יֶחְסַר לוֹ:

(ט) הִשָּׁמֶר לְךָ פֶּן יִהְיֶה דָבָר עִם לְבָבְךָ בְלִיַּעַל לֵאמֹר קָרְבָה שְׁנַת הַשֶּׁבַע שְׁנַת הַשְּׁמִטָּה וְרָעָה עֵינְךָ בְּאָחִיךָ הָאֶבְיוֹן וְלֹא תִתֵּן לוֹ וְקָרָא עָלֶיךָ אֶל יְקֹוָק וְהָיָה בְךָ חֵטְא:

(י) נָתוֹן תִּתֵּן לוֹ וְלֹא יֵרַע לְבָבְךָ בְּתִתְּךָ לוֹ כִּי בִּגְלַל הַדָּבָר הַזֶּה יְבָרֶכְךָ יְקֹוָק אֱלֹהֶיךָ בְּכָל מַעֲשֶׂךָ וּבְכֹל מִשְׁלַח יָדֶךָ:

 **.4ספר המצוות לרמב"ם מצות עשה קצה**

והמצוה הקצ"ה היא שצוונו לעשות צדקה ולחזק החלשים ולהרחיב עליהם. וכבר בא הציווי במצוה זו במלות מתחלפות. אמר יתעלה (ראה טו ח) פתוח תפתח את ידך וכו' ואמר (בהר לה) והחזקת בו גר ותושב וכו' ואמר (שם לו) וחי אחיך עמך. והכוונה באלו הלשונות כולם אחת והיא שנעזור עניינו ונחזקם די ספקם…

 **.5ספר החינוך פרשת ראה מצוה תעט**

מצות צדקה

לעשות צדקה עם הצריך אליה בשמחה ובטוב לבב. כלומר שנתן מממוננו למי שיחסר לו, ולחזק העני בכל מה שצריך למחיתו בכל יכלתנו, ועל זה נאמר [דברים ט"ו, ח'], פתוח תפתח את ידך לו, ודרשו זכרונם לברכה פתוח תפתח, ואפילו כמה פעמים, ועוד נאמר [ויקרא כ"ה, ל"ה] והחזקת בו גר ותושב וחי עמך, ואמר עוד [שם, ל"ו] וחי אחיך עמך…

 **.6ספר מצוות קטן מצוה רמח**

לתת צדקה לעני כדכתיב (דברים ט"ו) נתון תתן לו…

 **.7תלמוד בבלי מסכת שבועות דף כה עמוד א**

אמר שבועה שאתן לפלוני ושלא אתן. מאי אתן? אילימא צדקה לעני, מושבע ועומד מהר סיני הוא, שנאמר: נתון תתן לו!

 **.8ספר מצוות גדול עשין סימן קסב**

…מצות עשה השניה היא, שאם לא רצה לקבל צדקה יתן לו בהלואה ועל זה נאמר והעבט תעביטנו (ע"פ פירוש רש"י עה"ת) כמו שכתוב אח"כ השמר לך פן יהיה דבר עם לבבך בליעל לאמר וגומר ועוד נתון תתן לו הכתוב אחר השמר לך על ההלואה עומד…

 **.9רש"י דברים פרשת ראה פרק טו**

(ח) והעבט תעביטנו - אם לא רצה במתנה, תן לו בהלואה:

 **.10ספר המצוות לרמב"ם מצות לא תעשה רלב**

והמצוה הרל"ב היא שהזהירנו שלא למנוע צדקה והרחבה מהאביונים מאחינו אחר שנדע חולשת ענינם ויכלתנו להחזיק בהם והוא אמרו יתעלה (שם) לא תאמץ את לבבך ולא תקפוץ את ידך מאחיך האביון…

 **.11ספר החינוך פרשת ראה מצוה תעח**

שלא למנוע מלהחיות העני ומליתן לו מה שהוא צריך

שלא נמנע החסד והצדקה מאחינו בני ישראל, וכל שכן מן הקרובים. בדעתנו חולשת ענינם ויש בנו יכולת לסעדם, ועל זה נאמר [דברים ט"ו, ז'], לא תאמץ את לבבך ולא תקפוץ את ידך מאחיך האביון…

 **.12השגות הרמב"ן לספר המצוות לרמב"ם שכחת הלאוין**

המצוה הי"ז שנמנענו גם כן שלא יחר בעינינו בתתנו צדקה לעניים ולא נתן אותה אליהם בעין רעה ונחשוב אותה מיעוט לנו אבל יהיה זה בעינינו שכר ותועלת ותוספת בממוננו לפי שהוא ית' ישלם לנו הכל בכמה כפלים והוא אמרו ית' (שם) נתן תתן לו ולא ירע לבבך בתתך לו כי בגלל הדבר הזה יברכך י"י אלהיך בכל מעשיך ובכל משלח ידיך. וזה גם כן זכרו בעל ההלכות (אות קצב):

 **.13ספר הלכות גדולות הקדמה**

…אלו לאוין שבמלקות ארבעים:

(קצ) לא תאמץ. (קצא) לא תקפוץ. (קצב) ולא ירע לבבך.

 **.14ספר מצוות קטן מצוה כא**

שלא ירע לבבך בתתך לו דכתיב (דברים ט"ו) נתן תתן לו ולא ירע לבבך בתתך לו פי' שלא יצטער אחר הנתינה אלא ישמח.

 **.15רמב"ם הלכות מתנות עניים פרק ז**

הלכה א

מצות עשה ליתן צדקה לעניים כפי מה שראוי לעני, אם היתה יד הנותן משגת, שנאמר פתוח תפתח את ידך לו ונאמר והחזקת בוגר ותושב וחי עמך ונאמר וחי אחיך עמך.

הלכה ב

וכל הרואה עני מבקש והעלים עיניו ממנו ולא נתן לו צדקה עבר בלא תעשה שנאמר לא תאמץ את לבבך ולא תקפוץ את ידך מאחיך האביון.

 **.16שו"ת יהודה יעלה (אסאד) חלק א - יורה דעה סימן קיח**

וע"כ צ"ל דה"ט דלרבותא קאמר דאפילו בכה"ג דליכא לאו בצדקה לעני אלא עשה לבד נמי מושבע ועומד מה"ס הוא ואין איסור לאו חל עלי' ומשכחת לה דהרמב"ם רפ"ז מהל' מתנות עניים דין ב' כתב וכל הרואה עני מבקש והעלים עינו ממנו ולא נתן לו צדקה עבר בל"ת שנא' וכו' משמע דזולת זה שהוא רואה עני מבקש ומעלים ממנו אינו עובר בל"ת רק עשה הוא דאיכא…

 **.17צפנת פענח הלכות מתנות עניים פרק ז**

הלכה א

מצות עשה כו'. הנה מדברי רבינו נראה דהמ"ע הוא אף אם אין העני תובעו והל"ת הוא רק אם ביקש ממנו…

 **.18חידושי הרשב"א מסכת שבועות דף כה עמוד א**

אילימא צדקה לעני מושבע ועומד מהר סיני הוא. יש מגדולי רבותינו הצרפתים ז"ל שאמרו דדוקא כשעני שואל ממנו צדקה דהשתא מושבע ליתן לו הא לעני דעלמא שבועה חלה עליו דאינו חייב ללכת לפרנס עניים במדי…

 **.19נחמיה פרק י**

(לג) וְהֶעֱמַדְנוּ עָלֵינוּ מִצְוֹת לָתֵת עָלֵינוּ שְׁלִשִׁית הַשֶּׁקֶל בַּשָּׁנָה לַעֲבֹדַת בֵּית אֱלֹהֵינוּ:

 **.20רש"י מסכת חולין דף קלט עמוד ב**

ה"ג לפי שנאמר שלח תשלח - ב' פעמים שומע אני לחזור אחר המצוה הזאת עד שתבא לידו.

 **.21תלמוד בבלי מסכת בבא בתרא דף ט עמוד א**

אמר רב אסי: לעולם אל ימנע אדם עצמו [מלתת] שלישית השקל בשנה, שנא': והעמדנו עלינו מצות לתת עלינו שלישית השקל בשנה לעבודת בית אלהינו.

 **.22חידושי הריטב"א מסכת בבא בתרא דף ט עמוד א**

לעולם אל ימנע אדם עצמו משלישית השקל בכל שנה. פי' לעולם ואפי' ליכא עניים באתריה יתננו לעניי עיר אחרת, והוא כנגד חצי השקל שהיו חייבין לתרומת הלשכה אלא שהוסיפו על המדות, וכן הוא בירושלמי.

 **.23ראשון לציון סימן רמז**

 סעיף א

מ"ע וכו' שיעור מצוה זו יש בה כמה פרטים הא' דאפי' מבלי תובעים אותו מצוה על האדם להפריש מממונו צדקה ולחפש על העני לתתה לו…הרי דדמיא למעשר ומזה אתה למד דהויא כמעשר דהגם דאין לו תובע לא יפטר מלעשר אלא יעשר ויניח עד שימצא לוי לתתו לו ויש בזה מ"ע אבל אין בה לאו אלא דוקא אם בא העני ושאל אי נמי שיודע שיש עני נצרך והוא מעלים עין ולזה תמצא שכתב הרמב"ם פ"ז מהל' מ"ע וז"ל וכל הרואה עני מבקש ומעלים עין ממנו עובר בלאו ע"כ הרי דלא עבר בלאו אלא דוקא בכה"ג והב' שאחר שעישר נכסיו ונתן המעשר אם יש עניים מדחוקים ביותר צותה התורה פתח תפתח נתן תתן אפילו מאה פעמים וזה שיעור אחד ממדת רחמים שצריך שתהיה באדם שאמדה התורה ונתן לך רחמים שירחם על העני מממונו הגם שכבר הפריש ממנו מעשרו וזהו מה שפי' מרן ס"ג כל המרחם וכו' ויש בזה מ"ע אלא דיש להסתפק כיון שנתן שיעור המעשר ורואה העניים דחוקים ביותר ומעלים עין אם עובר בלבו דהא מיהא מאמץ לבו אי נמי כיון שנתן שיעור אין בו משום לא תאמץ ולענ"ד כי עכ"פ עובר על לאו דלא ירע כו' הכתובה אחר נתן תתן לו דמשמע יותר מהשיעור אפי' ק' פעמים…

 **.24נחלת יעקב דברים פרשת ראה פרק טו**

(ז) לא תאמץ את לבבך וגו' ולא ירע לבבך בתתך לו (שם פס' י). - …ולזה נראה לחדש ולומר, דהא דמצינו מצות צדקה [עד] מעשר ו[עד] חומש, היינו [רק] במצות צדקה, ד[אפילו] מי שאין לו מאתים זוז נוטל מן הצדקה. אבל אם הי' רואה ערום ורעב, אין שיעור לזה, ורק כי תראה ערום וכסיתו ואם רעב האכילהו לחם, וע"ז קאי לאו דלא תאמץ…בזה ודאי צריך ליתן מה שיש לו, ומי שאינו עושה כן הרי זה מאמץ את הלב וחייב משום לא תאמץ…

 **.25אמרי בינה דיני אורח חיים סימן יג**

ג) …וה"נ בצדקה אע"ג דכתיב הל"ת קודם לעשה דפתוח תפתח את ידך לו מ"מ העיקר הוא תועלת העשה ואם עוסק במצוה דפטור ממצות פתוח תפתח ממילא ליכא לאו דלא תאמץ ולא תקפוץ…

 **.26תלמוד בבלי מסכת בבא קמא דף נו עמוד ב**

איתמר: שומר אבידה - רבה אמר: כשומר חנם דמי, רב יוסף אמר: כש"ש דמי. רבה אמר כשומר חנם דמי, מאי הנאה קא מטי ליה; רב יוסף אמר כש"ש דמי, בההיא הנאה דלא בעיא למיתבי ליה ריפתא לעניא הוי כש"ש.

 **.27רש"י מסכת בבא קמא דף נו עמוד ב**

שומר אבידה - הכניס אבידת חבירו לביתו כדכתיב ואספתו אל תוך ביתך וגו' (דברים כב).

דלא בעי למיתב רפתא לעניא - דהעוסק במצוה פטור מן המצוה מובלכתך בדרך נפקא לן במס' סוכה (ד' כה).

 **.28אור שמח הלכות יום טוב פרק ג**

הלכה ח

שם. וכן אין שורפין אותה ביו"ט, שאין שורפין קדשים שנטמאו ביו"ט, ששריפת קדשים שנטמאו מ"ע וכו', ועשית מלאכה וכו' עשה ול"ת, ואין עשה דוחה את ל"ת ועשה. - …וכן יתישב בזה מה שהקשו האחרונים על הא דאמרינן (ב"ק נו, ב) דשומר אבידה הוי שומר שכר מטעם דפטור מלמיתב ריפתא לעניא, דעוסק במצוה פטור מן המצוה. ואמאי פטור ממצות צדקה, הא עוסק במצוה פוטר דוקא ממצות עשה, הא

ממצות ל"ת ודאי לא מיפטר, ובצדקה הא איכא לאוי דלא תאמץ ולא תקפוץ…לפי דברי רמב"ן אתי שפיר, דהלאו אינו בא אלא לחזק את

העשה, שעקר הרצון הוא מה דמסיים קרא דכי פתוח תפתח את ידיך והעניק תעניק לו וכו', ולכך הלאו בטלה אל העשה, וכיון שעוסק במצוה פטור הוא מכלום, וזה נכון.

 **.29קובץ שעורים בבא בתרא אות מח**

[דף ח ע"ב] שם תוד"ה אכפיא לרב נתן וכו' דבצדקה כופין משום דאית ביה לאו, ומ"מ העוסק במצוה פטור מלמיתב רפתא לעניא, דהלאו בא מכח חיוב המצוה וכיון דפטור מהמצוה ממילא ליכא לאו [כעין מש"כ רמב"ן וריטב"א - קדושין ל"י - לענין מ"ע שהזמ"ג בנשים עיי"ש]…

 **.30שיעורי ר' שמואל מסכת בבא בתרא דף ח עמוד ב**

קפג) …אלא דצריך להוסיף בזה, דהנך לאוי דלא תאמץ ולא תקפוץ, אין הביאור בזה דהתורה הזהירה שלא להמנע מן הצדקה בלשון לאו, אלא הגדר הוא דאימוץ הלב וקפיצת היד הם הם גופי עבירה, (ורק שאין בהם מעשה, וכמו כל לאו שאין בו מעשה, ודו"ק)…

**.31שולחן ערוך יורה דעה הלכות צדקה סימן רמז**

 סעיף א

מצות עשה ליתן צדקה כפי השגת יד, וכמה פעמים נצטוינו בה במצות עשה. ויש לא תעשה במעלים עיניו ממנו, שנאמר: לא תאמץ את לבבך ולא תקפוץ את ידך (דברים טו, ז). וכל המעלים עיניו ממנה נקרא בליעל, וכאילו עובד עבודת כוכבים…

 **.32תהלים פרק עד**

(כא) אַל יָשֹׁב דַּךְ נִכְלָם עָנִי וְאֶבְיוֹן יְהַלְלוּ שְׁמֶךָ:

 **.33תלמוד בבלי מסכת בבא בתרא דף ט עמוד א**

והא תניא: אם היה עני המחזיר על הפתחים - אין נזקקין לו! א"ל: אין נזקקין לו למתנה מרובה, אבל נזקקין לו למתנה מועטת.

 **.34בית הבחירה (מאירי) מסכת בבא בתרא דף ט עמוד א**

עני העובר ממקום למקום - … היה מחזר על הפתחים אין נזקקין למלא חסרונו ומ"מ נזקקים לו למתנה מועטת אע"פ שאין בה בכדי חייו שהרי מכיון שהוא מחזר על הפתחים פרוסותיו מצטרפות מכאן ומכאן לכדי חייו…

 **.35רמב"ם הלכות מתנות עניים פרק ז**

הלכה ז

…ועני המחזר על הפתחים אין נזקקין לו למתנה מרובה אבל נותנין לו מתנה מועטת, ואסור להחזיר את העני ששאל ריקם ואפילו אתה נותן לו גרוגרת אחת שנאמר אל ישוב דך נכלם.

 **.36שולחן ערוך יורה דעה הלכות צדקה סימן רמט**

סעיף ד

אם שאל לו העני ואין לו מה יתן לו, לא יגער בו ויגביה קולו עליו, אלא יפייסנו בדברים ויראה לבו הטוב שרצונו ליתן לו אלא שאין ידו משגת. הגה: ואסור להחזיר העני השואל ריקם, אפילו אין נותן לו רק גרוגרת אחת, שנאמר אל ישוב דך נכלם (תהילים עד, כא). (לשון הטור לקמן סי' ר"ן בשם הרמב"ם).

 **.37שולחן ערוך יורה דעה הלכות צדקה סימן רנ**

סעיף ג

עני המחזר על הפתחים, אין נותנין לו מהקופה מתנה מרובה, אלא מתנה מועטת.

 **.38ערוך השולחן יורה דעה סימן רמט**

סעיף יג

…ואין להחזיר העני השואל ריקם אפילו נותן לו רק גרוגרות אחת או כזית לחם שנאמר אל ישוב דך נכלם ומראה לו לבו הטוב שרצונו ליתן לו כראוי אלא שאין ידו משגת וכל המרחם מרחמין עליו מן השמים…

 **.39משנה מסכת מכשירין פרק ב**

משנה ז

מצא בה תינוק מושלך אם רוב עכו"ם עכו"ם ואם רוב ישראל ישראל מחצה למחצה ישראל…

 **.40תלמוד בבלי מסכת כתובות דף טו עמוד א - עמוד ב**

והתנן:

מצא בה תינוק מושלך, אם רוב עובדי כוכבים - עובד כוכבי', אם רוב ישראל - ישראל, מחצה על מחצה - ישראל; ואמר רב: לא שנו אלא להחיותו…

 **.41רש"י מסכת כתובות דף טו עמוד ב**

מצא בה תינוק מושלך - משנה היא בסדר טהרות גבי עיר שישראלים ועובדי כוכבים דרים בה.

מחצה על מחצה ישראל - לקמיה מפרש מאי איכא בין רוב ישראל למחצה על מחצה דפליג להו בתרי.

לא שנו - דאם רוב ישראל ישראל.

אלא להחיותו - ב"ד מצווין לפרנסו משום וחי אחיך עמך (ויקרא כה).

 **.42תוספות מסכת כתובות דף טו עמוד ב**

אם רוב עובדי כוכבים עובד כוכבים למאי הלכתא - לא מצי למימר לענין שלא להחיותו דמאי איריא רוב עובדי כוכבים אפילו מחצה נמי דדוקא ברוב ישראל קאמר רב דהוי ישראל להחיותו.

 **.43רמב"ם הלכות איסורי ביאה פרק טו**

הלכה כו

… היה רוב העיר עכו"ם מותר להאכילו נבילות היה רובן ישראל מחזירין לו אבידתו כישראל מחצה על מחצה מצוה להחיותו כישראל ומפקחין עליו את הגל בשבת והרי הוא לענין נזקין ככל ספק ממון המוציא מחבירו עליו הראיה.

 **.44חידושי הרמב"ן מסכת כתובות דף טו עמוד ב**

הא דאמרינן לא שנו אלא להחיותו. פירש"י ז"ל לא שנו דאם רוב ישראל ישראל אלא להחיותו, ותמהני דאי הכי משמע אבל מחצה על מחצה אין ב"ד מצווין להחיותו…והיכי אפשר דמחצה על מחצה אין מפקחין הא כל ספק נפשות להקל הוא…ומתוך הדחק הוצרכתי לומר דהא דאמר רב לא שנו אלא להחיותו לאו ארוב ישראל בלחוד קאי אלא ה"ק לא שנו ישראל בין ברוב ישראל בין במחצה על מחצה אלא להחיותו…

 **.45קובץ שעורים כתובות אות מב**

[דף טו ע"ב] בתינוק הנמצא ברוב ישראל, ישראל להחיותו, ופירשו רש"י ותוס' דדוקא ברוב ישראל אבל במע"מ אין מצווין להחיותו, והטעם נראה משום דספק חיוב צדקה הוי ספק ממון כמו במתנות כהונה דפטור מספק, אבל קשה, דא"כ גם ברוב ישראל הא אין הולכין בממון אחר הרוב, ובשלמא בגמ' ל"ק, דרב קאמר לה ואיהו ס"ל דהולכין אחר הרוב גם בממון, אבל אליבא דהלכתא תיקשי מ"ש רוב ממע"מ…ודעת הרמב"ם דגם במע"מ מצווין להחיותו, וכן דעת הרמב"ן ורשב"א, ולשיטתם מוכח להדיא דאין דינו כספק ממון אלא כספק מצוה, וצריך טעם לחלק מ"ש מספק מתנות כהונה דהממע"ה, ושמא י"ל דבמת"כ אם אינו של הכהן ה"ה של בעלים מיוחדין המוחזק בהן, אבל הכא לענין, לפרנסו מקופה של צדקה דאין לה בעלים מיוחדין, אפשר דהעניים לא מיקרו מוחזקין בה…

 **.46טור אבן העזר הלכות פריה ורביה סימן ד**

…היתה רוב העיר עכו"ם נא)מותר להאכילו נבלות רובה ישראל הרי הוא כישראל נב)מחצה על מחצה מצוה להחיותו כישראל ומפקחין עליו את הגל בשבת והרי הוא לענין נזיקין ככל ספק ממון והמוציא מחבירו עליו הראיה כ"כ הרמב"ם ז"ל ונראה דאפי' ברוב עכו"ם נג)נמי מפקחין עליו הגל בשבת נד)ואין מצווין עליו להחיותו ולפרנסו אלא ברוב ישראל…

 **.47שולחן ערוך אבן העזר הלכות פריה ורביה סימן ד**

סעיף לד

אם לא טבל ולא הטבילוהו ב"ד, היה רוב העיר עובדי כוכבים, מותר להאכילו מאכלות אסורות. היה רובן ישראל, מחזירים לו אבידתו כישראל. מחצה על מחצה, מצוה להחיותו (פירוש לפרנסו) כישראל, ומפקחין עליו את הגל בשבת, והרי הוא לענין נזקין ובכל ספק המוציא מחבירו עליו הראייה. הגה: וי"א דאפילו ברוב עובדי כוכבים, מפקחים עליו הגל בשבת ואין מצווין להחיותו (פירוש לפרנסו) אלא ברוב ישראל (טור).

 **.48בית שמואל סימן ד**

נט ואין מצווין להחיותו. עיין ברש"י ותוס' ביומא שם כתבו כל שמפקחי' עליו הגל מכ"ש דמצווי' עליו להחיותו:

 **.49תלמוד בבלי מסכת בבא בתרא דף ט עמוד א**

אמר רב הונא: בודקין למזונות ואין בודקין לכסות; אי בעית אימא: קרא, ואי בעית אימא: סברא. אב"א סברא, האי קא מבזי והאי לא קא מבזי; אי בעית אימא קרא גהלא פרוש לרעב לחמך בשי"ן כתיב, פרוש והדר הב ליה, והתם כתיב: דכי תראה ערום וכסיתו, כי תראה לאלתר. ורב יהודה אמר: בודקין לכסות ואין בודקין למזונות; אי בעית אימא: סברא, ואי בעית אימא: קרא. אי בעית אימא סברא, האי קמצערא ליה והאי לא קמצערא ליה; אי בעית אימא קרא, הכא כתיב: הלא פרוס לרעב לחמך - פרוס לאלתר, וכדקרינן, והתם כתיב: כי תראה ערום וכסיתו - כשיראה לך. תניא כוותיה דרב יהודה: אמר כסוני - בודקין אחריו, פרנסוני - אין בודקין.

 **.50רש"י מסכת בבא בתרא דף ט עמוד א**

בודקין למזונות - אם בא עני ואמר פרנסוני בודקין שלא יהיה רמאי.

ואין בודקין לכסות - בא ערום ואמר כסוני לוקחין כסות מיד.

פרוש - דרוש וחקור תחלה.

לכשיראה לך - שאינו רמאי.

 **.51ישעיהו פרק נח**

(ז) הֲלוֹא פָרֹס לָרָעֵב לַחְמֶךָ וַעֲנִיִּים מְרוּדִים תָּבִיא בָיִת כִּי תִרְאֶה עָרֹם וְכִסִּיתוֹ וּמִבְּשָׂרְךָ לֹא תִתְעַלָּם:

 **.52חידושי הריטב"א מסכת בבא בתרא דף ט עמוד א**

גירסת רש"י ז"ל פרוש כתיב. ופירש הוא ז"ל שלכך כתיב בשי"ן כדי שידרשנו לשון פירוש פרש הדבר וברר אותו, וקשיא ליה לרבינו מאיר ז"ל דבכולהו נוסחי דנביאי דוקני כתיב בסמ"ך, ופירש הוא ז"ל דרב הונא דייק מדלא כתיב הלא נתון לרעב דמשמע מתנה מרובה וכתיב פרוס דמשמע מתנה מועטת.

והא דאמרינן האי מצטער והאי לא מצטער. פירש הוא ז"ל דמיירי דמכסי כסותא דמגנא עליה מצינה אלא דלא מכסי כדחזי ליה דבזיונא איכא צערא ליכא, א"נ דמכסי כולא כסותא דצריך אלא דלא לביש גלימא ולא סדינא, הא כל היכא דלא מכסי כסותא דמגנא עליה מצינתא ודאי דכו"ע אין בודקין אחריו דהא אית ביה תרתי צערא ובזיונא, ומאי דאמרינן והכא כתיב כי תראה ערום וכסיתו כי יראה לך, לא בערום לגמרי אלא שאינו לבוש כראוי לו.

 **.53רמב"ם הלכות מתנות עניים פרק ז**

הלכה ו

עני שאין מכירין אותו ואמר רעב אני האכילוני אין בודקין אחריו שמא רמאי הוא אלא מפרנסין אותו מיד, היה ערום ואמר כסוני בודקין אחריו שמא רמאי הוא, ואם היו מכירין אותו מכסין אותו לפי כבודו מיד ואין בודקין אחריו.

 **.54שולחן ערוך יורה דעה הלכות צדקה סימן רנא**

סעיף י

מי שבא ואמר: האכילוני, אין בודקין אחריו אם הוא רמאי, אלא מאכילין אותו מיד. היה ערום ובא ואמר: כסוני, בודקין אחריו אם הוא רמאי, ואם מכירין אותו מכסין אותו מיד.

 **.55תלמוד בבלי מסכת סנהדרין דף מה עמוד א**

תנו רבנן: האיש מכסין אותו פרק אחד מלפניו, ואשה שני פרקים, בין מלפניה בין מלאחריה, מפני שכולה ערוה, דברי רבי יהודה. וחכמים אומרים: האיש נסקל ערום, ואין האשה נסקלת ערומה…אמר רב נחמן אמר רבה בר אבוה: אמר קרא ואהבת לרעך כמוך - ברור לו מיתה יפה. - לימא דרב נחמן תנאי היא? - לא, דכולי עלמא אית להו דרב נחמן. והכא בהא קמיפלגי: מר סבר בזיוני דאיניש עדיפא ליה טפי מניחא דגופיה, ומר סבר: ניחא דגופיה עדיף מבזיוני.

 **.56רש"י מסכת סנהדרין דף מה עמוד א**

פרק אחד - כלומר: מעט ממנו מלפניו, ויש אומרים: פרק - חתיכת בגד, ולשון פרק בתרוייהו לישני טורנצי"ן +קטע, חתיכה+.

 **.57רש"י מסכת סנהדרין דף מה עמוד א**

מיתה יפה - ולא תבזהו.

בזיוני דאינש עדיף ליה - כלומר גדול בעיניו טפי מניחא דגופיה, הלכך נוח לה שתיסקל בלבושה ותשהא למות ואף על גב דאיכא צערא דגופא ולא תבזה אותה להפשיטה, הלכך זו היא ברירת מיתה יפה.

ניחא דגופא עדיף ליה - גדול בעיניו טפי מבזיוני, הלכך כשתפשיטנה זו היא יפה לה.

 **.58ויקרא פרשת קדושים פרק יט**

(יח) לֹא תִקֹּם וְלֹא תִטֹּר אֶת בְּנֵי עַמֶּךָ וְאָהַבְתָּ לְרֵעֲךָ כָּמוֹךָ אֲנִי יְקֹוָק:

 **.59רמב"ם הלכות סנהדרין פרק טו**

הלכה א

כיצד מצות הנסקלין, רחוק מבית הסקילה ארבע אמות מפשיטין את המחוייב סקילה בגדיו ומכסין ערותו מלפניו, ואין האשה נסקלת ערומה אלא בחלוק אחד…

 **.60אור שמח הלכות סנהדרין פרק טו**

הלכה א

אין האשה נסקלת ערומה וכו':

פסק כחכמים (סנהדרין מ"ה ע"א) דאמרי הואיל וכתיב ואהבת לרעך כמוך ברור לו מיתה יפה, בזיונא דאינש עדיפא ליה טפי מניחא דגופא, ולא שייך זה להא דפליגי אמוראי בפ"ק דבתרא (ב"ב ט' ע"א) אי בודקין לכסות ואין בודקין למזונות, או דילמא אפכא, דשם הלכה כמ"ד דאין בודקין למזונות, משום דהא מצער ליה והא לא מצער ליה, הרי דצערא עדיפא מבזיונא, מלבד דאינו דומה, דהא מיתה ואפושי צערא הוי, ובזיונא עדיפא לה. אולם האמת נראה דאין ה"נ דבזיונא עדיפא מצערא, רק נתבונן, ביש לו ואינו רוצה להתפרנס פליגי תנאי בפרק מציאת האשה (כתובות ס"ז ע"ב), יש שסובר שנותנין לו לשם מתנה וחוזרין ונפרעין לאחר מיתה, ואטו אם אין רוצה להכסות לא יאמר שום אדם שנזקקין לו, משום דמזונות אף כי יש לו ואינו רוצה להתפרנס צערא דגופא יש לו, צער רעבון, רק דאיהו קא מצער נפשיה, אבל אם אין רוצה לכסות בשרו אינו נרגש כלל מזה, ואין לו בזיון, דבזיון הוא הרגש פנימי בנפש וכי יקר אצלו ממונו מבזיונו אין זה בזיון אצלו, לכן אמרינן דאין בודקין למזונות, דאף אם רמאי הוא ויש לו וקא מצער נפשו ג"כ צערא אית ליה, לא כן כסות, הלא אם יש לו והוא רמאי אין לו בזיון כלל, דאינו נרגש כלל מהעדר הבגדים…בל לעולם בזיונא דאתא מעלמא גדולה מצער בעלמא, ולכן מצאנו דכבוד הבריות דוחה לדבר תורה בשב וא"ת…בטלו דברי מי שרצה לפקפק דמצטער יהיה מותר בכל איסורים דדבריהם, מקו"ח דמשום בזיון נדחה כל לא תעשה דדבריהם, כדאמר בפ' מי שמתו שם דכבוד הבריות דוחה לא תעשה דשבת דמשום לא תסור, ובכ"מ. [וראיתי שלקח דבריו משו"ת חות יאיר סימן קצ"א, שהעיר כעין זה], וישתקע זה ולא יאמר…

 **.61קובץ שעורים בבא בתרא אות מט**

מט) [דף ט ע"א] בהא דפליגי אמוראי בבודקין לכסות או למזונות, צ"ע דהיא פלוגתא דתנאי - סנהדרין מ"ה - גבי סקילה כשהוא ערום אי צערא דגופא עדיף או בזיונא עדיף, והנה למ"ד צערא עדיף מבזיונא היה נראה לכאורה דכיון דכבוד הבריות דוחה כל איסורין דרבנן ושוא"ת בדאורייתא א"כ כ"ש דנדחין מפני צער הגוף, וקשה דהא מצטער אינו פטור ממצוה אלא מסוכה דבעינן תשבו כעין תדורו וכן חולה שאין בו סכנה לא הותר לישראל לעשות בשבילו מלאכה דרבנן כמו שנפסק בשו"ע, וכ' הג"ר לייב גוויא ז"ל ר"מ מפה אמר, דמדחזינן דגם במת איכא משום כבוד הבריות [במת מצוה] ע"כ דאין זה בשביל שהאיש הזה צריך לכבוד אלא דכך הוא רצון התורה שלא תתבזה שום בריה, אבל חיוב צדקה הוא מה שהעני צריך, ובזה שפיר י"ל דמזונות נצרך לו יותר דצערא דגופי' עדיף, ועוד י"ל דהא דכבוד הבריות דוחה אינו בשביל כבוד האיש הזה, אלא משום כבוד הבריות בכלל כמו במת מצוה, דכשהוא מוטל בבזיון הוא נגד כבודן של החיים, [ועיין ברמב"ם פר"ו מהל' שבת ובמ"מ שם בשם הראב"ד] אבל לענין צדקה אינו חייב בשביל כבוד כל הבריות, אלא בשביל עני זה, וכבוד היחיד אינו חשוב כצערא דגופיה, אבל כבוד הרבים חמור מצערא דגופיה, ולפי"ז נראה דלא יוכל למחול על בזיונו דהוא כבוד הרבים. [ועיין באור שמח פט"ו מסנהדרין].

 **.62תלמוד בבלי מסכת כתובות דף סח עמוד א**

היינו דאמר רבי אלעזר: בואו ונחזיק טובה לרמאין, שאלמלא הן היינו חוטאין בכל יום, שנאמר: וקרא עליך אל ה' והיה בך חטא. ותני רבי חייא בר רב מדיפתי, רבי יהושע בן קרחה אומר: כל המעלים עיניו מן הצדקה - כאילו עובד עבודת כוכבים, כתיב הכא: השמר לך פן יהיה דבר עם לבבך בליעל וגו', וכתיב התם: יצאו אנשים בני בליעל, מה להלן עבודת כוכבים, אף כאן עבודת כוכבים.

 **.63רש"י מסכת כתובות דף סח עמוד א**

היינו חוטאים - שאנו מעלימין עין מן העניים אבל עכשיו הרמאים גורמים לנו.

 **.64דברים פרשת ראה פרק יג**

(יד) יָצְאוּ אֲנָשִׁים בְּנֵי בְלִיַּעַל מִקִּרְבֶּךָ וַיַּדִּיחוּ אֶת יֹשְׁבֵי עִירָם לֵאמֹר נֵלְכָה וְנַעַבְדָה אֱלֹהִים אֲחֵרִים אֲשֶׁר לֹא יְדַעְתֶּם:

 **.65פני יהושע מסכת כתובות דף סח עמוד א**

בגמרא אמר היינו דאמר רבי אלעזר בואו ונחזיק טובה לרמאין שאלמלא הן היינו חוטאין בכל יום שנאמר וקרא כו' ותנא רבי חייא בר רב כו'. ולכאורה לא הוי צריך לאתויי מכל הנך קראי דבלא"ה פשיטא דצדקה לא גרע משאר מצות עשה שיש חטא במניעת עשייתן וכ"ש דכתיבי בצדקה נמי כמה לאוין ועשה טובא אלא דלענ"ד נראה דהא דקאמר היינו חוטאין בכל יום מסתמא לא איירי דמשום רמאין אין ליתן צדקה דהא קי"ל בפ' השותפין [ב"ב ט' ע"א] בודקין למזונות ואין בודקין לכסות, ואיכא למ"ד איפכא. אלא על כרחך דלענין ליתן די מחסורו איירי ר"א דהיינו חוטאין דכדבעי למיעבד לא עבדי. ובכה"ג קאמר שפיר דאי לאו דנפישי רמאים ודאי שהיינו חוטאין דהיה מהדין ליתן לכל הפושט יד די מחסורו ממש עבד לרוץ לפניו וסוס לרכוב עליו כדלעיל בשמעתין. מיהו אי לאו שהחמירה התורה בזה כ"כ כבר היה באפשרי דאפילו היכא דלא נפישי רמאי נמי א"צ ליתן די מחסורו אלא בידוע בבירור ע"י בדיקה כדמשמע לכאורה לעיל סוף פ"ק [ט"ו ע"א] דאף להחיותו אינו חייב אלא ברוב ישראל, וברוב מיהו חייב והיינו משום דלהחיותו הוי כמו פיקוח נפש כדמשמע שם ועיין בפירש"י ובחידושי הרא"ה. משא"כ לענין די מחסורו אפשר דהוי דבר שבממון ואין הולכין בממון אחר הרוב. אבל כיון שהחמירה תורה כ"כ דכתיב וקרא עליך אל ה' והיה בך חטא, ותני ר' חייא נמי דהוקש לעבודת כוכבים, וכל הנך קראי דמייתי סמיכי להאי קרא ממש דכתיב די מחסורו, וא"כ הוי לן למיזל בתר רובא שלא לבדוק אי לאו דנפישי רמאי ולא שייך למיזל בתר רובא שאם לא נבדוק ודאי נפישי רמאי טפי. ועוד דהו"ל כדבר שאין יכולין לעמוד בה כדאמר רבא (במועד קטן) [בתענית] [כ"א ע"א] בר מהא דלא מצינא דנפישי בני מחוזא. ויש לפרש ג"כ על זה הדרך כן נראה לי:

 **.66רמב"ם הלכות מתנות עניים פרק ז**

הלכה ה

בא העני ושאל די מחסורו ואין יד הנותן משגת נותן לו כפי השגת ידו וכמה עד חמישית נכסיו מצוה מן המובחר, ואחד מעשרה בנכסיו בינוני, פחות מכאן עין רעה, ולעולם לא ימנע עצמו משלישית השקל בשנה, וכל הנותן פחות מזה לא קיים מצוה, ואפילו עני המתפרנס מן הצדקה חייב ליתן צדקה לאחר.

הלכה ח

אין פוחתין לעני העובר ממקום למקום מככר אחד הנמכר בפונדיון כשהיו החטים ארבע סאין בסלע וכבר בארנו כל המדות, ואם לן נותנין לו מצע לישן עליו וכסת ליתן תחת מראשותיו, ושמן וקטנית, ואם שבת נותנין לו מזון שלש סעודות ושמן וקטנית ודג וירק, ואם היו מכירין אותו נותנין לו לפי כבודו.

 **.67ערוך השולחן יורה דעה סימן רנא**

סעיף יב

אמרו חז"ל [ב"ב ט' ב] בודקין לכסות ואין בודקין למזונות כלומר דזהו וודאי דלרמאי אין נותנין כלל אך באין ידוע אם רמאי הוא אם לאו אז אם בא לבקש בגד בודקין אחריו שמא רמאי הוא משום דיכול לסבול עד כדי בדיקה אבל אם מבקש לחם אין בודקין אחריו ומאכילין אותו מיד דשמא הוא רעב וצערו מרובה…

 **.68בית הבחירה (מאירי) מסכת כתובות דף סח עמוד א**

אע"פ שביארנו שכל שרואין את העני מתפרנס דרך כבוד אין ראוי מפני זה למשוך יד שלא ליתן לו מכל מקום כל שנודע לנו שהוא עני מעיקרו והוא מרבה בקבלת הצדקה עד שלקח מהם כלי כסף וכלי זהב הרי זה ודאי רמאי ולא היה צריך לכך אלא שהוא מחביא את עצמו ומהדיט את גופו כדי להתפרנס מן הצדקה ומשנודע לנו כן אין נזקקין לו ועל זו אמרו בואו ונחזיק טובה לרמאים שאלמלא הם היינו חוטאים שנאמר וקרא עליך אל י"י והיה בך חטא ואף הם נענשין בכך והוא שאמרו המסמא את עינו כלומר שמראה עצמו כאלו עינו סמויה וכן בדרך זה המקפח את שוקו והמצבה את כריסו כדי להעיר לב ההמון עליו לפרנסו והוא אינו צריך אינו נפטר מן העולם עד שיבא לידי כך ומכל מקום לא יהא אדם פוטר עצמו במחשבה זו עד שידע הדבר בבירור הרי אמרו כל המעלים עינו מן הצדקה כאלו עובד ע"ז:

 **.69תלמוד בבלי מסכת כתובות דף סז עמוד ב**

ר"ש אומר: יש לו ואינו רוצה להתפרנס - אין נזקקין לו.

 **.70רש"י מסכת כתובות דף סז עמוד ב**

יש לו ואינו רוצה להתפרנס - משלו אלא משל צדקה ומסגף עצמו ברעב.

 **.71רמב"ם הלכות מתנות עניים פרק ז**

הלכה ט

…ועשיר המרעיב את עצמו ועינו צרה בממונו שלא יאכל ממנו ולא ישתה אין משגיחין בו.

 **.72שולחן ערוך יורה דעה הלכות צדקה סימן רנג**

סעיף י

עשיר המרעיב עצמו, ועינו צרה בממונו שלא יאכל ממנו, אין משגיחין בו.

 **.73ראשון לציון סימן רנג**

סעיף י

עשיר המרעיב עצמו כו'. פי' דוקא שידענו בו שהוא עושה משום שעינו צרה בממונו אבל מסתמא חיישינן ליה לנתמוטט ומה גם כי ידענא דמקודם הוה מתפרנס כיד ה' הטובה עליו תלינן כנז' ויהבינן ליה בדרך כבוד כדאיתא בס' ט':

 **.74שו"ת מהרשד"ם חלק יורה דעה סימן קסו**

…ומעתה נבא לעיקר התביעה מן הצדקה שתובע בפה ולא חש למ"ש ז"ל פשוט נבלתא בשוקא ולא תימא גברא רבה אנא ואפילו היה חכם מכובד יעסוק באומנות מנוולת ואל יצטרך לבריות כ"ש למי שהיה יכול ליקח ד' או ה' תלמודים ללמדם תורה ולהתפרנס מהם ללמדם מקרא שמותר ליקח שכר וכמו שעושים גדולים הטובים ממנו…ופשיט' שאין חלוק בין מי שיש לו ואינו רוצה להתפרנס למי שאין לו מעות בעין ויכול להתפרנס ממקום אחר ממלאכה או אומנות או סחורה שאם יעלה בדעת שכל מי שאין לו מאתים זוז בעין ויכול להרויח מזונותיו במלאכה או בענין אחר כנז' יתפרנס מן הצדקה אין ספק שהיה זה מן הנמנע…הרי ודאי דלא מיירי אלא במי שהורגל ואין לו יכולת עתה בשום צד למצוא הרגלו ולימודו ואפשר יסתכן על זה אמרה תורה אשר יחסר לו לא על מי שאבותיו ואחיו וארץ מולדתו רגילים להתפרנס מטרחם ועמלם ויגיע כפיהם והוא רוצה להתנה' מעונג בלתי עמל דאין זה נקרא יחסר לו כי הוא מחסר את עצמו ושאיש כזה אין על הצבור מוטל לפרנסו ולא על קרוביו הוי כמי שיש לו ואינו רוצה להתפרנס משלו שאין נזקקין לו…

 **.75שו"ת חתם סופר חלק ב (יורה דעה) סימן רכט**

…אבל כל זמן שיכול להתפרנס ממעשי ידיו לאו כל כמיני' להטיל עצמו על בניו…

 **.76שו"ת משיב דבר חלק ב סימן ס**

…אבל כל שאין לו אף על היום אלא במלאכה אין אנו מכריחים אותו לזה…

 **.77ירמיהו פרק יח**

(כג) וְאַתָּה יְקֹוָק יָדַעְתָּ אֶת כָּל עֲצָתָם עָלַי לַמָּוֶת אַל תְּכַפֵּר עַל עֲוֹנָם וְחַטָּאתָם מִלְּפָנֶיךָ אַל תֶּמְחִי והיו וְיִהְיוּ מֻכְשָׁלִים לְפָנֶיךָ בְּעֵת אַפְּךָ עֲשֵׂה בָהֶם:

 **.78תלמוד בבלי מסכת בבא קמא דף טז עמוד ב**

דרש רבא, מאי דכתיב: ויהיו מוכשלים לפניך בעת אפך עשה בהם? אמר ירמיה לפני הקדוש ברוך הוא: רבונו של עולם, אפילו בשעה שעושין צדקה, הכשילם בבני אדם שאינן מהוגנים, כדי שלא יקבלו עליהן שכר.

 **.79נימוקי יוסף מסכת בבא קמא דף ו עמוד ב**

חד אמר ג' וכו'. - …הא דאינו מקבל שכר היינו דוקא במי שיודע בו אבל אם אינו מכירו ואפשר שהוא הגון שכר יש לו שהרי לשם מצוה מכוין ועוד דאי לא תימא הכי אתה נועל דלת בפני כמה מהוגנים במקום שאינם נכרים ומעשה דרבי פרק השותפין (דף ח א) מסייע לן דהדר אמר יכנסו הכל. הרמ"ה ז"ל:

 **.80רמב"ם הלכות מתנות עניים פרק י**

הלכה א

חייבין אנו להזהר במצות צדקה יותר מכל מצות עשה, שהצדקה סימן לצדיק זרע אברהם אבינו שנאמר כי ידעתיו למען אשר יצוה את בניו לעשות צדקה, ואין כסא ישראל מתכונן ודת האמת עומדת אלא בצדקה שנאמר בצדקה תכונני, ואין ישראל נגאלין אלא בצדקה שנאמר ציון במשפט תפדה ושביה בצדקה.

 **.81בראשית פרשת וירא פרק יח**

(יח) וְאַבְרָהָם הָיוֹ יִהְיֶה לְגוֹי גָּדוֹל וְעָצוּם וְנִבְרְכוּ בוֹ כֹּל גּוֹיֵי הָאָרֶץ:

(יט) כִּי יְדַעְתִּיו לְמַעַן אֲשֶׁר יְצַוֶּה אֶת בָּנָיו וְאֶת בֵּיתוֹ אַחֲרָיו וְשָׁמְרוּ דֶּרֶךְ יְקֹוָק לַעֲשׂוֹת צְדָקָה וּמִשְׁפָּט לְמַעַן הָבִיא יְקֹוָק עַל אַבְרָהָם אֵת אֲשֶׁר דִּבֶּר עָלָיו:

 **.82ישעיהו פרק נד**

(יד) בִּצְדָקָה תִּכּוֹנָנִי רַחֲקִי מֵעֹשֶׁק כִּי לֹא תִירָאִי וּמִמְּחִתָּה כִּי לֹא תִקְרַב אֵלָיִךְ:

 **.83ישעיהו פרק א**

(כז) צִיּוֹן בְּמִשְׁפָּט תִּפָּדֶה וְשָׁבֶיהָ בִּצְדָקָה: